  Руслан Нуриахметов Майя Бывальцева 22-тӥ толшоре Удмуртиын тол субботник ортчытозы. Сыӵе пумкылъян элькун кивалтэтлэн кенешоназ кутӥзы. Лымы утялтонэ вань мылкыд карисьёс пыриськыны быгато. Со сярысь улосвыл тӧролэн но кивалтэтлэн пресс-службазы ивортӥз. Нимысьтыз саклык дыштсконниослэн, эмъюртъёслэн, спортъя ужъюртъёслнэ интывылъёссылы висъяськоз. «Коммунальной ёзэсъёсысь ӧнерчиос уйен-нуналэн ужало. Но вань объектъёс, кытчы лымыез утялтон понна бадӟым техникаен пырыны уг луы, соин ик асьмелэн юрттэтмы ӵапак интыяз луоз» Сергей Смирнов, Удмуртиысь тӧролэн но кивалтэтлэн администрацизылэн кивалтӥсез Со дыре ик Удмуртиысь улон интыя инспекци коркаос котырысь лымыез утялтон но липетъёсты сузъян ужъёсты эскерыса возе. Азбаръёсын колеяос кылдэм, тротуаръёсты утялтымтэ, липетъёс вылысь лымыез но йӧӟузыриосты куямтэ понна управляющей компаниосты администартивной кылкутон улэ кыскозы. Жожтӥськонъёсын Удмуртиысь кун надзоръя валтӥсь управленилэн ӟырдыт линияз вазиськыны кулэ, солэн номерез 8 (3412) 271-911. 3-тӥ толшорысен отчы лымыез утялтон пумысен 190 вазиськонъёс вуизы ни. Тегъёс: Удмуртия Тол лымы субботник СергейСмирнов Ижкар  